Népszava Kenny Garrett, az ikonikus altszaxofonos
Szerveződik az új Baumgarten-díj
Kukorelly Endre író egy hete tette közzé a felhívást, amelyben a Baumgarten-díj társadalmi összefogással való újraélesztésének gondolatát fogalmazta meg, és felajánlott egymillió forintot e célra. Az író lapunk megkeresésére elmondta, az elmúlt napokban több százan fejezték ki hozzájárulásukat: kapott egymillió forintos ajánlatot egy Hollandiában élő antropológustól, félmilliós ígéret is érkezett, és sokan ajánlottak kisebb rendszeres támogatást is. Úgy véli, bár jó lenne, ha egy ember, vagy szervezet fizetne be egy nagyobb összeget, mégis az lenne az igazán eredményes, ha minél több ember hozzájárulna és magáénak érezhetné a díjat. Ezidáig összesen körülbelül ötmillió forintra van ígéret, fontos lenne azonban, hogy minél hamarabb megkezdődjenek a befizetések – hangsúlyozta, hozzátéve a díj a Münchhausen báró effektus remek példája: ahogy a báró a mocsárból saját hajánál fogva húzza ki magát, jelenleg úgy kell a művész-író társadalomnak a korrekt elbánás hiányában önsegélyező módon működnie és segítenie magán. Bár még az út elején járnak, Kukorelly Endre mégis optimista az eddigieket látva, s kijelentette, bárhogy is alakul, jövő év január 18-án (Baumgarten Ferenc Ferdinánd halálának évfordulóján) valamilyen formában mindenképp szeretnék átadni a díjat.
A Kalligram felkarolta a kezdeményezést
A Kalligram Kiadó vezetője, Mészáros Sándor rendelkezésre bocsátott egy alszámlát, oda várják a hozzájárulásokat. A kedvezményezett neve rubrikába a Kalligram Kiadót kell beírni, a közleménybe pedig azt, hogy Gyümölcsöskert (vagy Baumgarten-díj), valamint, hogy a támogató hozzájárul-e neve föltüntetéséhez. A befolyt összegről és minden továbbiról a Gyümölcsöskert - Baumgarten-díj Facebook csoportban tájékozódhatnak. Számlaszám: OTP 11709002 20611963 IBAN HU31 1170 9002 2058 6098 0000 0000 BIC (SWIFT) KÓD OTPVHUHB
Baumgarten-díj Kukorelly Endre
Frissítve: 2019.03.29. 12:23